CELEX: 32012D0288
Language: lv
Date: 2012-06-01 00:00:00
Title: 2012/288/ES: Komisijas Īstenošanas lēmums ( 2012. gada 1. jūnijs ), ar ko atbilstīgi Eiropas Parlamenta un Padomes Regulai (EK) Nr. 258/97 atļauj laist tirgū gamma-ciklodekstrīnu kā jaunu pārtikas sastāvdaļu (izziņots ar dokumenta numuru C(2012) 3496)

5.6.2012   
            
            
               LV
            
            
               Eiropas Savienības Oficiālais Vēstnesis
            
            
               L 144/41
            
         KOMISIJAS ĪSTENOŠANAS LĒMUMS
   (2012. gada 1. jūnijs),
   ar ko atbilstīgi Eiropas Parlamenta un Padomes Regulai (EK) Nr. 258/97 atļauj laist tirgū gamma-ciklodekstrīnu kā jaunu pārtikas sastāvdaļu
   (izziņots ar dokumenta numuru C(2012) 3496)
   (Autentisks ir tikai teksts vācu valodā)
   (2012/288/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 1997. gada 27. janvāra Regulu (EK) Nr. 258/97, kas attiecas uz jauniem pārtikas produktiem un jaunām pārtikas produktu sastāvdaļām (1), un jo īpaši tās 7. pantu,
   tā kā:
   
               (1)
            
            
               Uzņēmums Wacker Chemie GmbH2010. gada 26. februārī Īrijas kompetentajām iestādēm iesniedza lūgumu par γ-ciklodekstrīna kā jaunas pārtikas sastāvdaļas laišanu tirgū. Gamma-ciklodekstrīns ir sagremojams ogļhidrāts, kas paredzēts pievienošanai pārtikai.
            
         
               (2)
            
            
               Īrijas kompetentā pārtikas novērtēšanas iestāde 2010. gada 9. jūlijā izsniedza sākotnējo novērtējuma ziņojumu. Ziņojumā secināts, ka uzņēmums Wacker Chemie GmbH ir sniedzis pietiekamu informāciju, lai atļautu laist tirgū γ-ciklodekstrīnu kā jaunu pārtikas sastāvdaļu.
            
         
               (3)
            
            
               Komisija 2010. gada 19. jūlijā nosūtīja sākotnējo novērtējuma ziņojumu visām dalībvalstīm.
            
         
               (4)
            
            
               Regulas (EK) Nr. 258/97 6. panta 4. punktā noteiktajā 60 dienu laikposmā saskaņā ar minēto regulas pantu tika saņemti pamatoti iebildumi. Konkrētāk, minētie iebildumi bija saistīti ar taukos šķīstošu vitamīnu uzsūkšanos. Saskaņā ar 7. panta 1. punkta noteikumiem ir jāpieņem Komisijas īstenošanas lēmums, kurā tiktu ņemti vērā sniegtie iebildumi. Pieteikuma iesniedzēja papildu paskaidrojumi mazināja dalībvalstu un Komisijas bažas.
            
         
               (5)
            
            
               Uz γ-ciklodekstrīna apzinātu pievienošanu pārtikai tehnoloģisku apsvērumu dēļ attiecas Eiropas Parlamenta un Padomes 2008. gada 16. decembra Regula (EK) Nr. 1333/2008 par pārtikas piedevām (2), un tā būtu jāatļauj atbilstoši minētajai regulai.
            
         
               (6)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Gamma-ciklodekstrīnu, kura specifikācijas norādītas pielikumā, drīkst laist tirgū kā jaunu pārtikas sastāvdaļu.
   2. pants
   Ar šo lēmumu atļautās jaunās pārtikas sastāvdaļas γ-ciklodekstrīna nosaukums uz to saturošu pārtikas produktu etiķetēm ir “Gamma-ciklodekstrīns” vai “γ-ciklodekstrīns”.
   3. pants
   Šis lēmums ir adresēts uzņēmumam Wacker Chemie AG, Hanns Seidel Platz 4, 81737 Minhene, Vācija.
   
      Briselē, 2012. gada 1. jūnijā
      
         
            Komisijas vārdā –
         
            Komisijas loceklis
         
         John DALLI
      
   
   
      (1)  OV L 43, 14.2.1997., 1. lpp.
   
      (2)  OV L 354, 31.12.2008., 16. lpp.
   
      PIELIKUMS
      
         γ-CIKLODEKSTRĪNA SPECIFIKĀCIJAS
      
      
         Sinonīmi
      
      γ-ciklodekstrīns, γ-dekstrīns, ciklooktaamiloze, ciklomaltooktaoze, γ-cykloamiloze
      
         Definīcija
      
      Nereducējošs cikliskais saharīds, kurā ir astoņas α-1,4-saistītas D-glikopiranozila vienības, kas rodas, ciklodekstrīna glikoziltransferāzei (CGTase, EC 2.4.1.19.) iedarbojoties uz hidrolizētu cieti. γ-ciklodekstrīnu var izdalīt un attīrīt, izgulsnējot γ-ciklodekstrīna kompleksu ar 8-cikloheksadecēn-1-onu, šķaidot kompleksu ar ūdeni un n-dekānu, desorbējot ūdens fāzi ar tvaiku un reģenerējot gamma-CD no šķīduma kristalizācijas procesā.
      
                  Ķīmiskais nosaukums
               
               
                  ciklooktaamiloze
               
            
                  CAS numurs
               
               
                  17465-86-0
               
            
                  Ķīmiskā formula
               
               
                  (C6H10O5)8
                  
               
            
                  Struktūrformula
               
               
                  
                     
               
            
                  Pamatviela
               
               
                  vismaz 98 % (sausā vielā)
               
            
                  Apraksts
               
               
                  balta vai gandrīz balta kristāliska cietviela, kam praktiski nav smaržas
               
            
         Raksturojums
      
      
         Identifikācija
      
      
                  Kušanas temperatūra
               
               
                  pārsniedz 285 °C
               
            
                  Šķīdība
               
               
                  neierobežoti šķīst ūdenī; praktiski nešķīst etanolā
               
            
                  Īpatnējā griešanas spēja
               
               
                  [α]D
                     25: no + 174° līdz + 180° (1 % šķīdumam)
               
            
         Tīrība
      
      
                  Ūdens
               
               
                  ne vairāk kā 11 %
               
            
                  Savienotājreaģenta piemaisījums (8-cikloheksadecēn-1-ons (CHDC)
               
               
                  ne vairāk kā 4 mg/kg
               
            
                  Šķīdinātāju piemaisījums (n-dekāns)
               
               
                  ne vairāk kā 6 mg/kg
               
            
                  Reducējošās vielas
               
               
                  ne vairāk kā 0,5 % (kā glikoze)
               
            
                  Sulfātpelni
               
               
                  ne vairāk kā 0,1 %